trufne retsafgørelser, som er eksigible i den pågældende stat, kan fuldbyrdes i en anden kontraherende stat, når de på begæring af en berettiget part er forsynet med fuldbyrdelsespåtegning i sidstnævnte stat.
 Artikel 32
 Begæringen skal fremsættes:
 —
 i Belgien, over for „tribunal de premiere instance“ eller „rechtbank van eerste aanleg“;
 —
 i Forbundsrepublikken Tyskland, over for formanden for et „Kammer des Landgerichts“;
 —
 i Frankrig, over for præsidenten for „tribunal de grande instance“;
 —
 i Italien, over for „corte d'appello“;
 —
 i Luxembourg, over for præsidenten for „tribunal d'arrondissement“;
 —
 i Nederlandene, over for præsidenten for „arrondissementsrechtbank“.
 Rettens stedlige kompetence afgøres efter den parts bopæl, mod hvem fuldbyrdelsen begæres. Såfremt denne part ikke har bopæl på den stats område, som begæringen rettes til, er stedet for fuldbyrdelsen afgørende for kompetencen.
 Artikel 33
 Fremgangsmåden ved fremsættelse af begæringen afgøres efter lovgivningen i den stat, som begæringen rettes til.
 Den, som fremsætter begæringen, skal vælge, en processuel bopæl i retskredsen for den ret, som begæringen er indgivet til. Såfremt lovgivningen i den stat, som begæringen rettes til, ikke har regler om et sådant valg af bopæl, skal den, som fremsætter begæringen, udpege en procesfuldmægtig.
 De dokumenter, som er nævnt i artikel 46 og 47, skal vedlægges begæringen.
 Artikel 34
 Den ret, som behandler begæringen, skal træffe sin afgørelse snarest muligt, uden at den part, mod hvem fuldbyrdelsen begæres, på dette tidspunkt af sagens behandling kan fremsætte bemærkninger over for retten.
 Begæringen kan kun afslås af en af de i artikel 27 og 28 anførte grunde.
 Den udenlandske afgørelse kan i intet tilfælde efterprøves med hensyn til sagens realitet.
 Artikel 35
 Justitssekretæren drager omsorg for, at den, der har fremsat begæringen, straks og på den måde, der er foreskrevet i lovgivningen i den stat, begæringen er rettet til, får underretning om den afgørelse, der er truffet vedrørende begæringen.
 Artikel 36
 Såfremt fuldbyrdelse tillades, kan den part, mod hvem fuldbyrdelsen begæres, anfægte afgørelsen ved appel eller genoptagelse inden en måned efter, at afgørelsen er forkyndt.
 Såfremt den pågældende part har bopæl i en anden kontraherende stat end den, hvor afgørelsen, der tillader fuldbyrdelse, er truffet, er fristen for appel eller genoptagelse to måneder og løber fra den dag, hvor afgørelsen er blevet forkyndt for ham personligt eller på hans bopæl. Denne frist kan ikke forlænges på grund af afstanden.
 Artikel 37
 Appel skal ske, og begæring om genoptagelse skal indgives i overensstemmelse med reglerne om kontradiktorisk procedure:
 —
 i Belgien, til „tribunal de premiere instance“ eller „rechtbank van eerste aanleg“;
 —
 i Forbundsrepublikken Tyskland, til „Oberlandes-gericht“;
 —
 i Frankrig, til „cour d'appel“;
 —
 i Italien, til „corte d'appello“;
 —
 i Luxembourg, til „Cour supérieure de Justice“ som appelinstans i borgerlige sager;
 —
 i Nederlandene, til „arrondissementsrechtbank“.
 Afgørelsen i appel- eller genoptagelsessagen kan kun anfægtes ved en kassationsappel og i Forbundsrepublikken Tyskland ved en „Rechtsbeschwerde“.
 Artikel 38
 Den ret, der behandler appel- eller genoptagelsessagen, kan efter begæring fra den part, som har indbragt sagen, udsætte sin afgørelse, såfremt den udenlandske afgørelse i domsstaten er anfægtet